En tot Aragón o solo nombre patrimonial ta istas plantas ye romero u romer, sin que s'haiga documentau garra forma influida per o catalanismo «romaní» u lo galicismo «rosmarin». A destribución cheografica de l'un o l'altro pende d'a propensión á la perduga d'a vocal final atona de cada parla: «Romero» ye la forma predominadera en tot lo territorio, sin quasi destincions d'entre comarcas orientals u occidentals, nortencas u meridionals, anque cal planteyar-se si iste fenomeno no puede haber-se visto favoreixido per a preponderancia d'a luenga castellana que no conoix si que ixa forma, á tamas de l'altra forma.